
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1940 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Δημοτικό Γυμναστήριο Δήμου Ν. Σμύρ¬ 
νης». 1 

Έγκριση του Οργανισμού Εσωτερικής Υπηρεσίας του 

Ν.Π.Δ.Δ. «Φιλαρμονική» Δήμου Ν. Σμύρνης. 2 

Τροποποίηση της συστατικής πράξης της Δημοτι¬ 
κής επιχείρησης Τουρισμού - Πολιτισμού Λάρισας 

(ΔΕΤΠΟΛ). 3 

Έγκριση τροποποίησης του Οργανισμού Εσωτερικής 
Υπηρεσίας του Δήμου Τεμένους. 4 


Α ΠΟΦΑΣΕΙ Σ 

Αριθμ. 74995 (1) 


Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Δημοτικό Γυμναστήριο Δήμου Ν. Σμύρ¬ 
νης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 
5 και 203 του Δ.Κ.Κ. (π.δ. 410/1995). 

4. Την υπ’ αριθμ. 63/2005 απόφαση του Διοικητικού 
Συμβουλίου του Ν.Π.Δ.Δ. «Δημοτικό Γ υμναστήριο Δήμου 
Ν. Σμύρνης, περί έγκρισης του Οργανισμού Εσωτερικής 
Υπηρεσίας. 

5. Την υπ’ αριθμ. 404/2005 απόφαση Δημοτικού Συμ¬ 
βουλίου του Δήμου Ν.Σμύρνης με την οποία εκφράζει 
σύμφωνη γνώμη για την έγκριση του Οργανισμού Εσω¬ 
τερικής Υπηρεσίας του Ν.Π.Δ.Δ. «Δημοτικό Γ υμναστήριο 
Δήμου Ν. Σμύρνης». 

6. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 21/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε : 


Εγκρίνουμε την υπ’ αριθμ. 63/2005 απόφαση του Δι¬ 
οικητικού Συμβουλίου του Ν.Π.Δ.Δ. με την επωνυμία 
«Δημοτικό Γ υμναστήριο Δήμου Ν. Σμύρνης» και την επ’ 
αυτής γνώμη του Δημοτικού Συμβουλίου Ν. Σμύρνης 
που διατυπώθηκε στην υπ’ αριθμ. 404/2005 απόφαση 
του, περί έγκρισης του Οργανισμού Εσωτερικής Υπη¬ 
ρεσίας ως εξής: 

Αρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 

Η υπηρεσία του Νομικού Προσώπου συγκροτείται σε 
μία Διεύθυνση, η οποία διαρθρώνεται σε τρία Τμήμα¬ 
τα. 

Διεύθυνση Οικονομικών-Διοικητικών και Τεχνικών 
Υπηρεσιών 

Α) Τμήμα Λογιστηρίου 

Β) Τμήμα Διοικητικής Μέριμνας 

Γ) Τμήμα Λειτουργίας και Συντήρησης Εγκαταστά¬ 
σεων 

Άρθρο 2 

Οι πιο πάνω οργανικές μονάδες του Ν.Π. διαρθρώνο¬ 
νται στα ακόλουθα γραφεία: 

Α) Τμήμα Λογιστηρίου 

• Γ ραφείο Προϋπολογισμού - Απολογισμού 

• Γ ραφείο Διαχείρισης Εσόδων - Εξόδων 

• Γ ραφείο Προμηθειών, Διαχείρισης Υλικών, Περιου¬ 
σίας 

Β) Τμήμα Διοικητικής Μέριμνας 

• Γ ραφείο Διοικητικού Συμβουλίου, και Πρόεδρου Δ.Σ. 

• Γ ραφείο Πρωτοκόλλου Διεκπεραίωσης αρχείου 

• Γ ραφείο Προσωπικού 

• Γ ραφείο Δημοσίων σχέσεων 

• Γραφείο Λειτουργιών Αθλητικών εγκαταστάσεων 
του Δημοτικού Γυμναστηρίου 

Γ) Τμήμα Λειτουργίας και Συντήρησης Εγκαταστάσεων 

• Γραφείο Συντήρησης μηχανημάτων και μικροεπι- 
σκευών και Ελέγχου ποιότητας νερού 

• Γραφείο Προμήθειας υλικών και Εφαρμογής προ¬ 
γραμμάτων και επιμέλεια χρήσης πισινών. 

Άρθρο 3 

Οι θέσεις του προσωπικού του Ν.Π. διαρθρώνονται σε 
κατηγορίες κλάδους και ειδικότητες ως εξής: 

ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ ΘΕΣΕΙΣ 

ΚΑΤΗΓΟΡΙΑ Π.Ε. ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΚΛΑΔΟΣ Π.Ε. ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 1 

ΚΑΤΗΓΟΡΙΑ Τ.Ε. ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΚΛΑΔΟΣ Τ.Ε. ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 1 

ΚΑΤΗΓΟΡΙΑ Δ.Ε 

ΚΛΑΔΟΣ Δ.Ε ΔΙΟΙΚΗΤ. ΓΡΑΜΜΑΤΕΩΝ - 
ΟΙΚΟΝΟΜΙΚΩΝ 7 

ΚΛΑΔΟΣ Δ.Ε. ΤΕΧΝΙΚΩΝ 4 

ΚΑΤΗΓΟΡΙΑ Υ.Ε. 

ΚΛΑΔΟΣ Υ.Ε ΕΡΓΑΤΩΝ ΚΑΘΑΡΙΟΤΗΤΑΣ 3 

ΚΛΑΔΟΣ Υ.Ε. ΦΥΛΑΚΩΝ 3 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 

ΓΡΑΜΜΑΤΕΩΝ Δ.Ε. 2 


Οι θέσεις αυτές με την αποχώρηση των υπαλλήλων 
καταργούνται. 

ΠΡΟΣΩΠΙΚΟ ΓΙΑ ΚΑΛΥΨΗ ΕΠΟΧΙΑΚΩΝ ΑΝΑΓΚΩΝ 
ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

Δύο (2) Εργάτες καθαριότητας 

Δύο (2) Εργάτες φύλακες 

Δύο (2) Διοικητικούς 

Άρθρο 4 

Προσόντα διορισμού κατά κατηγορία κλάδο και ει¬ 
δικότητα ορίζονται τα προβλεπόμενα από τα π.δ/τα 
37α/1987, 22/1990, 50/2001 και 347/2004. 

Αρθρο 5 

Για τον διορισμό, τα καθήκοντα, τους περιορισμούς το 
χρόνο εργασίας, την αστική ευθύνη, τα δικαιώματα τις 
μεταβολές της υπηρεσιακής κατάστασης, τα πειθαρχι¬ 
κά αδικήματα, τις ποινές και τη λύση της υπαλληλικής 
σχέσης των υπαλλήλων δημοσίου δικαίου που προβλέ- 
πονται από τον παρόντα οργανισμό έχουν εφαρμογή οι 
διατάξεις των νόμων 1188/1981 και 2190/1994 όπως έχουν 
τροποποιηθεί και ισχύουν σήμερα. 

Για το προσωπικό με σύμβαση εργασίας ιδιωτικού 
δικαίου αορίστου χρόνου έχουν εφαρμογή οι διατάξεις 
του π.δ./τος 410/1988 όπως ισχύουν σήμερα. 

Άρθρο 6 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή του Προϊσταμένου Δ/νσης Διοικητικού - Οι¬ 
κονομικού -Τεχνικών Υπηρεσιών γίνεται σύμφωνα με το 
άρθρο 36 του ν. 2190/1994 οι δε κλάδοι από τους οποίους 
επιλέγεται να είναι Π.Ε. με Α' βαθμό Διοικητικού-Οικο- 
νομικού και εν ελλείψει Τ.Ε με Α' βαθμό Διοικητικού- 
Οικονομικού και εν ελλείψει από τους Δ.Ε. Διοικητικών 
Γραμματέων-Οικονομικών με Α' βαθμό. 

Οι Προϊστάμενοι τμημάτων Λογιστηρίου, Διοικητικής 
Μέριμνας, Λειτουργίας και Συντήρησης Εγκαταστάσεων 
επιλέγονται από τους κλάδους Π.Ε. Διοικητικού-Οικονο- 
μικού με Α' βαθμό και εν ελλείψει Τ.Ε. Διοικητικού-Οι- 
κονομικού με Α' βαθμό και εν ελλείψει Δ.Ε. Διοικητικών 
Γραμματέων-Οικονομικών και Τεχνικών με Α' βαθμό. 

Ελλείψει του ανωτέρω βαθμού η επιλογή θα γίνεται, 
κατά σειρά από μικρότερους βαθμούς. 

Αρθρο 7 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 

3.1 Αρμοδιότητες Διευθυντή 

Ο Διευθυντής του Δημοτικού Γυμναστηρίου αναλαμ¬ 
βάνει την εποπτεία των ενεργειών των Τμημάτων και 


από κοινού με τους Προϊσταμένους των Τμημάτων ειση- 
γούνται επί των υπηρεσιακών θεμάτων στον Πρόεδρο 
του Δ.Σ. 

Ειδικότερα στην αρμοδιότητά του ανήκουν: 

• Η παραλαβή της εισερχόμενης αλληλογραφίας, ο 
χαρακτηρισμός της και η κοινοποίηση στα Τμήματα των 
διαταγμάτων των Διοικητικών Αποφάσεων που κοινο¬ 
ποιούνται στο Νομικό πρόσωπο. 

• Σύνταξη των προγραμμάτων χρήσης των αθλητικών 
εγκαταστάσεων (κλειστό γήπεδο, μεγάλη πισίνα, μικρή 
πισίνα, εξωτερικά γήπεδα) και υποβολή τους στον Πρό¬ 
εδρο του Δ.Σ. για έγκριση. 

• Προσυπογραφή όλων των εγγράφων των Τμημάτων 
πριν την υποβολή τους στον Πρόεδρο του Δ.Σ. 

3.2. Αρμοδιότητες Προϊσταμένων Τμημάτων 

Οι Προϊστάμενοι των Τμημάτων φροντίζουν για τη 
σωστή λειτουργία της Διοικητικής Ενότητας τους και 
ασκούν τον έλεγχο και την εποπτεία των υπαλλήλων 
που απασχολούνται σε αυτήν. 

Οι Προϊστάμενοι των Τ μημάτων ευθύνονται έναντι του 
Διευθυντή, του Προέδρου και του Δ.Σ. για την αποτελε¬ 
σματική και αποδοτική εκτέλεση των λειτουργιών της 
υπηρεσίας, προγραμματίζοντας, οργανώνοντας, στελε¬ 
χώνοντας, συντονίζοντας και ελέγχοντας τις επί μέρους 
δραστηριότητες έτσι ώστε να εκπληρώνονται οι στόχοι 
των προγραμμάτων δράσης του Νομικού Προσώπου. 

Ειδικότερα στην αρμοδιότητά τους ανήκουν: 

• Η εποπτεία και ο έλεγχος των υπαλλήλων που ανή¬ 
κουν στο τμήμα τους. 

• Ο συντονισμός και η παροχή των απαραίτητων οδη¬ 
γιών ανά γραφείο για την άσκηση των αρμοδιοτήτων 
σύμφωνα με τις διατάξεις του παρόντος Οργανισμού 
και των σχετικών νόμων και διαταγμάτων. 

• Η άσκηση Διοικητικής Εποπτείας στο προσωπικό 
του Τμήματος τους, με οποιαδήποτε σχέση εργασίας 
και η εισήγηση στον Διευθυντή και στον Πρόεδρο του 
Νομικού Προσώπου κάθε θέματος που αφορά στην εν 
γένει κατάστασή του. 

• Η ενημέρωση του Διευθυντή και του Προέδρου του 
Δ.Σ. για την πορεία των εγκεκριμένων προγραμμάτων 
δράσης του Δημοτικού Γ υμναστηρίου Νέας Σμύρνης και 
γενικά η εκτέλεση των αποφάσεων της Διοίκησης, και 
η εισήγηση, στον Πρόεδρο, για τυχόν τροποποιήσεις 
των προγραμμάτων δράσης του Δ.Γ.Ν.Σ. όταν θεωρείται 
απαραίτητο. 

• Ο έλεγχος και η θεώρηση όλων των καταστάσεων 
πληρωμής του προσωπικού του Νομικού Προσώπου, των 
χρηματικών ενταλμάτων και λοιπών παραστατικών πριν 
υπογραφούν από τον Διευθυντή και τον Πρόεδρο του 
Νομικού Προσώπου. 

• Η παροχή οδηγιών για τη σύνταξη του προϋπολο¬ 
γισμού του Νομικού Προσώπου, η εποπτεία κατάρτισής 
του καθώς και η επιμέλεια για τη σωστή εκτέλεσή του, 
και η υπόδειξη όταν παρίσταται ανάγκη των απαραι¬ 
τήτων ενεργειών για την εξασφάλιση των εσόδων ή 
τη συγκρότηση των δαπανών χωρίς να εμποδίζεται ο 
σκοπός του Νομικού προσώπου. 

Α. ΑΡΜΟΔΙΟΤΗΤΕΣ ΤΜΗΜΑΤΟΣ ΛΟΓΙΣΤΗΡΙΟΥ 

Α.1. Γ ραφείο Προϋπολογισμού - Απολογισμού 

• Σύνταξη του ετήσιου οικονομικού προϋπολογισμού 
και απολογισμού. 

• Επιμέλεια έγκρισης ετήσιου οικονομικού προϋπολο¬ 
γισμού από Δ.Σ. και Δημοτικό Συμβούλιο. 

• Διαρκής έλεγχος τήρησης του ετήσιου προϋπολογι¬ 
σμού και σύνταξη σχετικής εισήγησης για αναμόρφωσή 
του, όπου και όταν παρίσταται ανάγκη. 

Α.2. Γραφείο Διαχείρισης Εσόδων - Εξόδων 

• Ευθύνη κάθε εισφοράς και εσόδου του Νομικού Προ¬ 
σώπου. 

• Έκδοση των Γραμματίων Είσπραξης και των απο¬ 
δείξεων είσπραξης, των οίκοθεν εισπράξεων, όταν αυτό 
απαιτείται. 

• Επιμέλεια τους εκκαθάρισης και εντολής πληρωμής 
κάθε δαπάνης. 

• Έλεγχος των προβλεπόμενων από το νόμο δικαιο- 
λογητικών κάθε δαπάνης. 

•Έλεγχος τους διαπίστωσης τους ύπαρξης τους ανα¬ 
γκαίας πίστωσης για την πληρωμή τους δαπάνης. 

• Καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

• Τήρηση των από το νόμο προβλεπόμενων βιβλίων. 

• Σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου, μέριμνα για την τακτι¬ 
κή και έγκαιρη πληρωμή των πάσης φύσεως αποδοχών 
όλων των μισθωτών του Νομικού Προσώπου και εκτέλε¬ 
ση κάθε εργασίας σχετικής με την ασφάλισή τους. 

• Μέριμνα για την σύνταξη καταστάσεων αμοιβής 
Προέδρου, Αν/προέδρου και μελών Δ.Σ. 

• Μελέτες για την προμήθεια υλικών 

• Έκδοση αποφάσεων Προέδρου (έγκριση τεχνικών 
προδιαγραφών - απ’ ευθείας ανάθεση προμηθευτών) 

• Υποβολή ετήσιας και περιοδικών δηλώσεων Φορο¬ 
λογίας εισοδήματος Νομικού Προσώπου και βεβαιώσεις 
φορολογίας εισοδήματος προσωπικού. 

• Επιμέλεια προκήρυξης διαγωνισμών όπου κρίνεται 
αναγκαίο για την προμήθεια υλικών ή παροχή υπηρε¬ 
σιών. 

Α.3. Γ ραφείων Προμηθειών, Διαχείρισης Υλικών Πε¬ 
ριουσίας 

• Διοικητική υποστήριξη τους επιτροπής προμηθειών 
του Δ.Σ. 

• Διεκπεραίωση διαδικασιών προμήθειας όλων των ει¬ 
δών για τους ανάγκες του Νομικού προσώπου σύμφωνα 
με τους ισχύοντας κανονισμούς. 

• Κάθε προμήθεια και παράδοση των αντίστοιχων 
τιμολογίων και αποδεικτικών παραστατικών για τη διε¬ 
νέργεια των αντίστοιχων εγγράφων και εξόφλησή τους 
από το Τ αμείο. 

• Τήρηση αρχείου κληροδοτημάτων και δωρεών του 
Νομικού Προσώπου. 

Β. Λειτουργίες ΤΜΗΜΑΤΟΣ Διοικητικής Μέριμνας 

Β.1. Γ ραφείο Γ ραμματείας Διοικητικού Συμβουλίου και 
Πρόεδρου Δ.Σ. 

• Παροχή κάθε φύσεως γραμματειακής υποστήριξης 
για τις ανάγκες του Διοικητικού Συμβουλίου και του 
Προέδρου. 

• Συνεργασία με τον Πρόεδρο του Νομικού Προσώπου 
για την κατάρτιση των θεμάτων της ημερήσιας διάταξης 
του Διοικητικού Συμβουλίου και επιμέλεια για την κοινο¬ 
ποίηση αυτών κατά τις κείμενες διατάξεις των συνεδριά¬ 
σεων στους Συμβούλους του Διοικητικού Συμβουλίου. 

• Τήρηση των πρακτικών των αποφάσεων του Δ.Σ. και 
υποβολή αντιγράφων αυτών στην αρμόδια για έγκριση 
ή ενημέρωση Διοικητική Αρχή και στα αρμόδια τμήματα 
και γραφεία. 

• Τήρηση ευρετηρίων των αποφάσεων του Δ.Σ. και 
επικύρωση των αντιγράφων τους. 


• Ευθύνη έκδοσης και παράδοσης των προσκλήσεων 
των συνεδριάσεων του Δ.Σ. καθώς και κάθε άλλου εγ¬ 
γράφου στα μέλη του Δ.Σ. 

Β.2 Γ ραφείο Πρωτοκόλλου Διεκπεραίωσης αρχείου 

• Παροχή κάθε φύσης γραμματειακής υποστήριξης 
για τις ανάγκες των υπηρεσιών. 

• Τήρηση του γενικού αρχείου του Νομικού Προσώπου 
και διεκπεραίωση της αλληλογραφίας. 

• Μεταφορά και διανομή της αλληλογραφίας και δια¬ 
κίνηση των εγγράφων στα γραφεία και στο τμήμα του 
Νομικού Προσώπου. 

• Μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και πι¬ 
στοποιητικών διαφόρων αρχών. 

• Μέριμνα για την διακίνηση των εγγράφων του 
Δ.Γ.Ν.Σ. από αυτό προς άλλους φορείς. 

• Χειρισμός του Τηλεφωνικού Κέντρου, Ρεχ, φωτοτυ¬ 
πικού και άλλων μέσων επικοινωνίας. 

Β.3. Γ ραφείο Προσωπικού 

• Εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύ¬ 
σεως Προσωπικού του Νομικού Προσώπου. 

• Τήρηση των μητρώων των ατομικών φακέλων και 
ευρετηρίων του προσωπικού του Νομικού Προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για τη 
συνεχή παρακολούθηση και ενημέρωσή τους. 

• Τήρηση διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προ¬ 
σλήψεις, απολύσεις, άδειες, συντάξεις, βεβαιώσεις, πει¬ 
θαρχικά κ.λ.π.) 

• Μέριμνα για τον μηνιαίο προγραμματισμό απασχό¬ 
λησης προσωπικού, καθώς και τις ημέρες των αργιών 
(πρόγραμμα εργασίας εργαζομένων) 

• Έκδοση αποφάσεων του Προέδρου του Νομικού 
Προσώπου που ρυθμίζουν τα εσωτερικά λειτουργικά 
προβλήματα των υπηρεσιών. 

Β.4 Γ ραφείο Δημοσίων Σχέσεων 

• Ευθύνη για την ενημέρωση και πληροφόρηση των 
δημοτών, των τοπικών και εθνικών φορέων, του τύπου 
και ΜΜΕ. 

• Παρακολούθηση του έντυπου και ηλεκτρονικού ημε¬ 
ρήσιου και περιοδικού τύπου. 

• Δημιουργία επαφών και συνεργασίας με Υπουργεία, 
Δημόσιους ή Ιδιωτικού Φορείς εθνικής, τοπικής ή ευρω¬ 
παϊκής εμβέλειας. 

Β.5 Γ ραφείο Λειτουργιών Αθλητικών εγκαταστάσεων 
του Δ.Γ.Ν.Σ. 

• Φροντίδα για την έγκαιρη και σωστή υλοποίηση 
των αποφάσεων του Διοικητικού Συμβουλίου για τις 
διάφορες εκδηλώσεις και δράσεις. 

• Φροντίδα για τον προγραμματισμό καθαριότητας 
και φύλαξης των χώρων του Δ.Γ.Ν.Σ. 

• Ευθύνη για την κατάρτιση του προγράμματος χρή¬ 
σης του κλειστού γυμναστηρίου, κολυμβητηρίου και 
εξωτερικών χώρων και την υλοποίησή τους. 

• Μέριμνα για την τήρηση της εφαρμογής του προ¬ 
γράμματος χρήσης του γυμναστηρίου και των εξωτερι¬ 
κών εγκαταστάσεων. 

• Διατήρηση μητρώου κοινού, συλλόγων του Δ.Γ.Ν.Σ. 

• Μέριμνα για την ορθή λειτουργία του κλειστού γη¬ 
πέδου και των εξωτερικών εγκαταστάσεων, καθώς και 
διαφύλαξη των συμφερόντων του Δ.Γ.Ν.Σ. στο συγκε¬ 
κριμένο χώρο. 




26730 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ. ΛΕΙΤΟΥΡΓΙΕΣ ΤΜΗΜΑΤΟΣ ΛΕΙΤΟΥΡΓΙΑΣ ΚΑΙ 
ΣΥΝΤΗΡΗΣΗΣ ΕΓΚΑΤΑΣΤΑΣΕΩΝ 

Γ.1. Γραφείο Συντήρησης μηχανημάτων και ελέγχου 
ποιότητας νερού 

• Επιμέλεια για την ορθή λειτουργία των μηχανημάτων 
του κολυμβητηρίου και του Γυμναστηρίου. 

• Διάφορες μικροεπισκευές υδραυλικών εγκαταστά¬ 
σεων. 

• Επιμέλεια επισκευής μικροφθορών των εγκαταστά¬ 
σεων του κολυμβητηρίου και του Γυμναστηρίου 

• Δειγματοληψία νερού σε τακτά χρονικά διαστήμα¬ 
τα. 

• Μέριμνα για την αποστολή δειγμάτων στις αρμό¬ 
διες Υπηρεσίες για τον έλεγχο της καταλληλότητας 
νερού. 

• Καθαρισμός υδατικών δεξαμενών (πισινών) 

• Τοιχοκόλληση των αποτελεσμάτων-γνωστοποίηση 
στο κοινό των αποτελεσμάτων των ελέγχων. 

Γ.2. Γ ραφείο Προμήθειας υλικών και Εφαρμογής προ¬ 
γραμμάτων χρήσης πισινών 

• Επιμέλεια για τον έλεγχο και την έγκαιρη ενημέ¬ 
ρωση του αρμοδίου γραφείου προμήθειας επαρκούς 
ποσότητας καυσίμων, χλωρίου και λοιπών απολυμα¬ 
ντικών για την σωστή λειτουργία του κολυμβητηρίου 
και γυμναστηρίου. 

• Επιμέλεια για την έγκαιρη ενημέρωση του αρμοδίου 
γραφείου για την προμήθεια υλικών συντήρησης. 

• Επιμέλεια για την ορθή τήρηση της εφαρμογής του 
προγράμματος της χρήσης της μεγάλης και μικρής πι¬ 
σίνας. 

Άρθρο 8 

ΠΕΡΙΓΡΑΦΗ ΚΑΘΗΚΟΝΤΩΝ ΥΠΑΛΛΗΛΩΝ 

1. Οι προηγούμενες αρμοδιότητες των διοικητικών ενο¬ 
τήτων και του Διευθυντή και των Προϊσταμένων των 
τμημάτων θεωρούνται ως η γενική περιγραφή του ρόλου 
τους και αποτελούν το βασικό πλαίσιο λειτουργίας τους. 
Επομένων είναι δυνατό να ανατίθενται στο προσωπικό 
που τις στελεχώνει καθήκοντα που δεν αναφέρονται 
ρητά στον παρόντα κανονισμό, αλλά εντάσσονται στο 
ουσιαστικό περιεχόμενο του ρόλου της κάθε ενότη¬ 
τας. 

2. Οι περιγραφές των καθηκόντων των υπαλλήλων 
καθορίζονται με απόφαση του Προέδρου μετά από 
εισήγηση του Διευθυντή και των Προϊσταμένων των 
Τ μημάτων. 

3. Για τον διορισμό, τα καθήκοντα του περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Αρθρο 9 

ΤΕΛΙΚΕΣ ΔΙΑΤΑΞΕΙΣ 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσης 
εργασίας καθώς και επιπλέον αριθμό θέσεων για την 
κάλυψη των υφιστάμενων και μελλοντικών αναγκών των 
Υπηρεσιών του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα οργα¬ 


νισμό, θα ρυθμίζεται με τον κανονισμό λειτουργίας του 
Ν.Π.Δ.Δ. 

Στον Προϋπολογισμό του 2006 υπάρχουν εγκεκριμέ¬ 
νες πιστώσεις στους αντίστοιχους Κ.Α. για την κάλυψη 
της μισθοδοσίας του υπηρετούντος προσωπικού με 
σχέσεις εργασίας δημοσίου δικαίου, ιδιωτικού δικαίου 
και με συμβάσεις έργου σύνολο 501.550 €. 

Άρθρο 10 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ν.Π. Δημο¬ 
τικού Γ υμναστηρίου το ύψος της οποίας δεν μπορεί να 
προσδιορισθεί για το τρέχον οικονομικό έτος και για 
καθένα από τα επόμενα έτη διότι δεν γνωρίζουμε πόσες 
και ποιες θέσεις θα καλυφθούν. 

Η δαπάνη των προτεινόμενων θέσεων είναι αναλυτικά 


οι εξής: 

Π.Ε. Θέσεις 1X1.443X14= 20.202 

Τ.Ε. Θέσεις 1X1.379X14= 19.306 

Δ.Ε. Θέσεις 11X1.232X14= 189.728 

Υ.Ε. Θέσεις 6X1.053X14= 88.452 


Η δαπάνη αυτή πολλαπλασιαζόμενη επί δύο (2) έχει 
ως εξής: 

317.688 X 2 = 635.376 

Όπως προκύπτει με την υπ’ αριθ. 877/8.12.2005 βεβαί¬ 
ωση της Ταμειακής Υπηρεσίας τα Τακτικά έσοδα των 
δύο τελευταίων ετών είναι: 

ΕΤΟΣ 2003: 688.543,02 

ΕΤΟΣ 2004: 610.371,67 

ΣΥΝΟΛΟ: 1.298.914,69 

Ο μέσος όρος των δύο τελευταίων ετών είναι 
649.457,34 άρα η δαπάνη των προτεινόμενων θέσεων 
καλύπτεται από το μέσο όρο των Τακτικών Εσόδων των 
δύο τελευταίων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

Η Διευθύντρια Διοίκησης 
ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθμ. 72025 (2) 

Έγκριση του Οργανισμού Εσωτερικής Υπηρεσίας 
του Ν.Π.Δ.Δ. «Φιλαρμονική» Δήμου Ν. Σμύρνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995). 

4. Την υπ’ αριθμ. 24/2005 απόφαση του Διοικητικού Συμ¬ 
βουλίου του Ν.Π.Δ.Δ. «Φιλαρμονική» Δήμου Ν. Σμύρνης, περί 
έγκρισης του Οργανισμού Εσωτερικής Υπηρεσίας. 

5. Την υπ’ αριθμ. 385/2005 απόφαση Δημοτικού Συμ¬ 
βουλίου του Δήμου Ν. Σμύρνης με την οποία εκφράζει 
σύμφωνη γνώμη για την έγκριση του Οργανισμού Εσω¬ 
τερικής Υπηρεσίας του Ν.Π.Δ.Δ. «Φιλαρμονική» Δήμου 
Ν. Σμύρνης. 

6. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 19/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε : 

Εγκρίνουμε την υπ’ αριθμ. 24/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Φι¬ 
λαρμονική Δήμου Ν. Σμύρνης» και την επ’ αυτής γνώμη 
του Δημοτικού Συμβουλίου Ν. Σμύρνης που διατυπώθηκε 
στην υπ’ αριθμ. 385/2005 απόφαση του, περί έγκρισης 
του Οργανισμού Εσωτερικής Υπηρεσίας ως εξής: 

Άρθρο Ιο 

Στον παρόντα Ο.Ε.Υ. καθορίζονται: 

• Η οργανωτική διάρθρωση των υπηρεσιών του Νο¬ 
μικού Προσώπου καθώς και τα αντικείμενα κάθε υπη¬ 
ρεσιακής μονάδας. 

• Οι κατηγορίες, οι κλάδοι και ο αριθμός των οργανι¬ 
κών θέσεων για την στελέχωση των υπηρεσιών. 

Αρθρο 2ο 

Συγκρότηση υπηρεσιών του Νομικού Προσώπου 

Οι υπηρεσίες στο Νομικό Πρόσωπο συγκροτούνται 
από ένα τμήμα το οποίο διαρθρώνεται σε τρία (3) γρα¬ 
φεία. 

Τμήμα Υπηρεσιών «ΦΙΛΑΡΜΟΝΙΚΗΣ» 

Α. Γραφείο Διοικητικών και Οικονομικών δραστηρι¬ 
οτήτων 

Β. Γραφείο Καλλιτεχνικών Τμημάτων 
Γ. Γ ραφείο Δημοτικού Κινηματογράφου 
Στα τρία γραφεία κατανέμονται οι εξής υπηρεσίες: 
Α. Γραφείο Διοικητικών και Οικονομικών Δραστηρι¬ 
οτήτων 

Α.α. Λειτουργίες Διοικητικής Υποστήριξης 
(Γραμματεία Διοικητικού Συμβουλίου, Πρωτοκόλλου 
- Αρχείου και προσωπικού) 

Α.β. Λειτουργίες Οικονομικής Υποστήριξης 
(Προϋπολογισμός - Απολογισμός, Μισθοδοσία, Προ¬ 
μήθειες - Εκκαθάριση δαπανών) 

Β. Γραφείο Καλλιτεχνικών Τμημάτων 
Β.α. Λειτουργία καλλιτεχνικών τμημάτων 
Γ. Γ ραφείο Δημοτικού Κινηματογράφου 
Γ.α. Λειτουργία δημοτικού κινηματογράφου 

Αρθρο 3ο 

Αρμοδιότητες Διοικητικών Ενοτήτων 

3.1 Αρμοδιότητες Προϊσταμένου Τμήματος 
Εποπτεύει και συντονίζει όλα τα γραφεία του τμήμα¬ 
τος. Παραλαμβάνει και θεωρεί την αλληλογραφία του 
Νομικού Προσώπου και μεριμνά για την διαβίβασή τους 
μέσω του πρωτοκόλλου σε όλα τα γραφεία. Παρακο¬ 
λουθεί την νομοθεσία και ενημερώνει τους υπαλλήλους 
του γραφείου. Τηρεί το εμπιστευτικό πρωτόκολλο, εάν 
αυτό δεν τηρείται από τον πρόεδρο. Εισηγείται την 
λήψη μέτρων για την εύρυθμη λειτουργία του τμήματος. 
Αναθέτει πρόσθετες εργασίες στους υπαλλήλους κατά 
την κρίση του για την αντιμετώπιση των υπηρεσιακών 
αναγκών. Εισηγείται στον πρόεδρο την τοποθέτηση 
και την μετακίνηση των υπαλλήλων καθώς και κάθε 
μεταβολή του προσωπικού. 

3.2 Αρμοδιότητες Γ ραφείου Διοικητικών και Οικονο¬ 
μικών Δραστηριοτήτων 

Α.αΐ Γραμματεία Διοικητικού Συμβουλίου 
Μεριμνά για την συγκρότηση του Διοικητικού Συμβου¬ 
λίου σε Σώμα μετά τον ορισμό του από το Δημοτικό 


Συμβούλιο. Παραλαμβάνει όλα τα θέματα με τα συνημ¬ 
μένα παραστατικά τα οποία θέτει υπόψη του προέδρου 
για την σύνταξη της ημερήσιας διάταξης. Γράφει και 
διανέμει προς τα μέλη του Διοικητικού Συμβουλίου την 
ημερήσια διάταξη κάθε συνεδρίασης. Τηρεί τα πρακτικά 
των συνεδριάσεων, συντάσσει τις αποφάσεις του Δι¬ 
οικητικού Συμβουλίου τις οποίες και αποστέλλει στις 
αρμόδιες αρχές για έλεγχο και φροντίζει για την κοι¬ 
νοποίησή τους στα αρμόδια γραφεία. Τηρεί το Αρχείο 
της Γραμματείας και διεξάγει κάθε άλλη εργασία που 
αφορά τη λειτουργία του Διοικητικού Συμβουλίου. 

Α.α2 Λειτουργία Πρωτοκόλλου και Αρχείου 
Παραλαμβάνει και πρωτοκολλεί όλα τα έγγραφα τα 
οποία διανέμει έγκαιρα στα αρμόδια γραφεία. Διαβιβά¬ 
ζει προς όλες τις υπηρεσίες εκτός Δήμου όλα τα αιτή¬ 
ματα του Νομικού Προσώπου. Επίσης, τηρεί το Αρχείου 
του και εισηγείται την καταστροφή των θεωρημένου ως 
αχρήστου, όταν απαιτείται. Μεριμνά για την δημοσίευση 
εγγράφων που αποστέλλονται στο Νομικό Πρόσωπο για 
το σκοπό αυτό καθώς και των προκηρύξεων του Νομικού 
Προσώπου που πρέπει να δημοσιευθούν. 

Α.α3 Λειτουργία Προσωπικού 
Ενεργεί τις διαδικασίες για την πρόσληψη προσω¬ 
πικού. Διεξάγει όλες τις υπηρεσιακές υποθέσεις που 
αφορούν το προσωπικό (προαγωγές, εντάξεις, μονιμο¬ 
ποιήσεις, οικονομικές παροχές, εφαρμογές Σ.Σ.Ε., χορη¬ 
γήσεις αδειών, πειθαρχικές διαδικασίες κ.λ.π.). Τηρεί το 
Μητρώο των υπαλλήλων και ενημερώνει τους ατομικούς 
υπηρεσιακούς φακέλους. Επιμελείται την σύνταξη των 
υπηρεσιακών εκθέσεων των υπαλλήλων. 

Α.βΐ Προϋπολογισμός - Απολογισμός 
Συντάσσει τον ετήσιο οικονομικό προϋπολογισμό, 
τις αναμορφώσεις αυτού, καθώς επίσης και τον ετήσιο 
απολογισμό. 

Α. β2 Μισθοδοσία 

Παρακολουθεί τις μεταβολές του Προσωπικού Δημο¬ 
σίου και Ιδιωτικού Δικαίου καθώς και των Συλλογικών 
Συμβάσεων Εργασίας. Συντάσσει παραστατικά πληρω¬ 
μής του προσωπικού και τις μισθολογικές καταστάσεις. 
Επίσης, φροντίζει για την προμήθεια των ενσήμων του 
ΙΚΑ και εκδίδει βεβαιώσεις μισθοδοσίας των υπαλλήλων 
καθώς και εκκαθαριστικές βεβαιώσεις μισθοδοσίας. 

Α. β3 Προμήθειες - Εκκαθάριση Δαπανών 
Μεριμνά για την έγκαιρη προμήθεια των αναγκαίων 
υλικών για την λειτουργία του Νομικού Προσώπου κα¬ 
θώς και για την ολοκλήρωση των διαδικασιών προμή¬ 
θειας (πρόχειρος διαγωνισμός, δημοπρασία, απ’ ευθείας 
ανάθεση). Επίσης, παραλαμβάνει όλα τα τιμολόγια από 
τους προμηθευτές και, μετά την συμπλήρωση όλων των 
δικαιολογητικών για την δαπάνη, τα προωθεί για την 
έκδοση ενταλμάτων πληρωμής. Επίσης, τηρεί όλα τα 
λογιστικά βιβλία που προβλέπονται από το β.δ. 175 / 
15.6.1999 καθώς και κάθε άλλου βοηθητικού βιβλίου, σύμ¬ 
φωνα με τις ανάγκες της υπηρεσίας. Ελέγχει τη νομιμό¬ 
τητα και την πληρότητα των παραστατικών στοιχείων 
για κάθε δαπάνη και προβαίνει στην έκδοση χρηματικών 
ενταλμάτων πληρωμής. Παρακολουθεί και προσυπο¬ 
γράφει τις αποφάσεις Δημάρχου για την εκκαθάριση 
και ανάληψη όλων των δαπανών (έργα, προμήθειες, 
εργασίες κ.λ.π.). 

Β. Γ ραφείο Καλλιτεχνικών Τ μημάτων 
Β.1 Λειτουργία Καλλιτεχνικών Τμημάτων 
Φροντίζει για την λειτουργία των καλλιτεχνικών τμη¬ 
μάτων του Νομικού Προσώπου, μετά από απόφαση 

του Διοικητικού Συμβουλίου με την οποία ορίζονται τα 
διάφορα προγράμματα του Νομικού Προσώπου. Πληρο¬ 
φορεί και ενημερώνει τους πολίτες για το είδος των 
προγραμμάτων και φροντίζει για την εγγραφή των με¬ 
λών σε κάθε καλλιτεχνικό πρόγραμμα. Επίσης, φροντίζει 
για την εύρεση χώρων στους οποίους θα γίνεται η 
εκμάθηση των διαφόρων μαθημάτων, καθώς και για 
τις ώρες λειτουργίας του κάθε προγράμματος. Επίσης, 
επιμελείται μαζί με τους δασκάλους των προγραμμά¬ 
των την διεξαγωγή διαφόρων επιδείξεων των τμημάτων 
εντός κι εκτός ορίων του Δήμου μας. Επίσης, φροντίζει 
για την φύλαξη και συντήρηση των διαφόρων μουσικών 
οργάνων, των παραδοσιακών στολών τις οποίες διαθέ¬ 
τει το Νομικό Πρόσωπο, καθώς και τον εξοπλισμό για 
την εκμάθηση των διαφόρων προγραμμάτων. 

Γ. Γραφείο Δημοτικού Κινηματογράφου 
Γ.1 Λειτουργία Δημοτικού Κινηματογράφου 
Επιμελείται για την λειτουργία του δημοτικού κινημα¬ 
τογράφου και ειδικότερα: 

Για την διαμόρφωση του χώρου, του εξοπλισμού του, 
τις ώρες λειτουργίας του και την στελέχωσή του με το 
αρμόδιο προσωπικό. Φροντίζει για την ανάληψη δαπά¬ 
νης για την ενοικίαση των ταινιών που θα προβληθούν, 
καθώς και για την εκτύπωση, σφράγιση και διάθεση των 
εισιτηρίων. Επίσης, για την κατάθεση καθημερινά των 
εισπράξεων του δημοτικού κινηματογράφου στο Ταμείο 
του Δήμου. Επιμελείται για την εκτύπωση προγράμμα¬ 
τος του δημοτικού κινηματογράφου καθώς και για την 
ενημέρωση του κοινού με την διανομή του προγράμμα¬ 
τος και την δημοσίευσή του στον τοπικό τύπο. 

Αρθρο 4ο 

Περιγραφή καθηκόντων υπαλλήλων 

Τα καθήκοντα των υπαλλήλων που θα στελεχώνουν 
τα επιμέρους γραφεία του τμήματος του Νομικού Προ¬ 
σώπου είναι αυτά, όπως γενικά περιγράφονται στις αρ¬ 
μοδιότητες των Γ ραφείων και των επιμέρους ενοτήτων 
τους. Είναι όμως δυνατό να ανατίθενται στο προσωπικό 
καθήκοντα τα οποία δεν αναφέρονται ρητώς στον Ορ¬ 
γανισμό, αλλά προκύπτουν από το ουσιαστικό περιεχό¬ 
μενο της κάθε ενότητας. 

Καθήκοντα στους υπαλλήλους αναθέτει ο προϊστάμε¬ 
νος του Τμήματος μετά από συνεννόηση με τον Πρόε¬ 
δρο. Γ ια τον διορισμό, τα καθήκοντα, τον χρόνο εργα¬ 
σίας, τις υπηρεσιακές μεταβολές, την χορήγηση των 
πάσης φύσεως αδειών, των πειθαρχικών διαδικασιών 
και τη λύση σχέσεως εργασίας, εφαρμογή έχουν οι 
εκάστοτε ισχύουσες νομοθετικές διατάξεις. 

Άρθρο 5ο 

Ως προϊστάμενος του Τμήματος επιλέγεται υπάλλη¬ 
λος των κλάδων ΠΕΙ, ΔΕΙ με τον μεγαλύτερο βαθμό 
(Δ-Α) 

Άρθρο 6ο 

Τακτικές Οργανικές Θέσεις Δημοσίου Δικαίου 
Η οργανική σύνθεση, η διαβάθμιση κατά κατηγορίες, 
κλάδους και βαθμούς έχει ως εξής: 

ΚΑΤΗΓΟΡΙΑ ΠΕ 

Θέση μία (1), βαθμός Δ-Α 

ΚΑΤΗΓΟΡΙΑ ΔΕ 

Θέση μία (1), βαθμός Δ-Α 

ΚΑΤΗΓΟΡΙΑ ΥΕ 

Θέση μία (1), βαθμός Ε - Β 


Αρθρο 7ο 

Εξωτερικοί Συνεργάτες 

Το Νομικό Πρόσωπο δύναται να απασχολεί, με συμ¬ 
βάσεις μίσθωσης έργου, εξωτερικούς συνεργάτες για 
την καλύτερη επίτευξη των σκοπών του. 

Τελικές Διατάξεις 

Οι προβλεπόμενες θέσεις κατά κατηγορία και κλά¬ 
δο στον παρόντα Ο.Ε.Υ. καλύπτουν προς το παρόν τη 
λειτουργία του Νομικού Προσώπου. Κάθε άλλη ανάγκη 
που θα προκύψει στο μέλλον θα αντιμετωπισθεί με 
τροποποίηση του Οργανισμού του. 

Στο Νομικό Πρόσωπο δεν υπηρετεί τακτικό προσωπικό 
και δεν υφίσταται μέχρι σήμερα Οργανισμός Εσωτερικής 
Υπηρεσίας. Υπηρετεί προσωπικό με σύμβαση μίσθωσης 
έργου και για την κάλυψη της μισθοδοσίας του έχουν 
προβλεφθεί οι απαραίτητες πιστώσεις στον εγκεκριμένο 
προϋπολογισμό έτους 2005, ποσού 145.000 ευρώ. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Νομικού 
Προσώπου το ύψος της οποίας δεν μπορεί να προσδι- 
ορισθεί για το τρέχον οικονομικό έτος και για καθένα 
από τα επόμενα έτη, διότι δεν γνωρίζουμε πόσες και 
ποιες θέσεις θα καλυφθούν. 

Η δαπάνη των προτεινόμενων θέσεων έχει αναλυτικά 
ως εξής: 

ΠΕ 1 X 1.391 X 14 = 19.474 ευρώ 

ΔΕ 1 X 1.188 X 14 = 16.632 ευρώ 

ΥΕ 1 X 1.015X14 = 14.210 ευρώ 

Η δαπάνη αυτή πολλαπλασιαζόμενη επί δύο (2) έχει 
ως εξής: 

50.316 X 2 = 100.632 ευρώ 

Όπως προκύπτει από την υπ’ αριθμ. 129/10.10.2005 βε¬ 
βαίωση της Ταμειακής Υπηρεσίας του Δήμου, τα τακτικά 
έσοδα των δύο τελευταίων ετών του Νομικού Προσώπου 
είναι 628.038,00 ευρώ. Ο μέσος όρος είναι 314.019,00 
ευρώ, άρα η δαπάνη των προτεινόμενων θέσεων υπερ¬ 
καλύπτεται από τον μέσο όρο των τακτικών εσόδων 
των δύο τελευταίων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

Η Διευθύντρια Διοίκησης 
ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθμ. 22280 (3) 

Τροποποίηση της συστατικής πράξης της Δημοτι¬ 
κής επιχείρησης Τουρισμού - Πολιτισμού Λάρισας 
(ΔΕΤΠΟΛ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη : 

1. Τις διατάξεις του άρθρου 277 και 278 του π.δ. 410/ 
1995. 

2. Τις διατάξεις των άρθρων 2 και 6 του ν. 2503/1997. 

3. Την υπ’ αριθμ. 26059/1988 (ΦΕΚ 411/Τ.Β71988) από¬ 
φαση του Υπουργού Εσωτερικών, περί συστάσεως της 
«Δημοτικής Επιχείρησης Τουρισμού Πολιτισμού Λάρι¬ 
σας», όπως τροποποιήθηκε μεταγενέστερα. 

4. Την υπ’ αριθμ. 889/2005 απόφαση του Δημοτικού 
Συμβουλίου Λάρισας. 

5. Την υπ’ αριθμ. 2682/10.5.2001 (ΦΕΚ 597/Τ.Β./21.5.2001) 
απόφαση μας, περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτοδι¬ 
οίκησης και Αποκέντρωσης «Με εντολή Γενικού Γραμ- 
ματέα Περιφέρειας Θεσσαλίας», αποφασίζουμε : 

Τροποποιούμε την αριθμ. 26059/1988 απόφαση του 
Υπουργού Εσωτερικών, με την οποία συστήθηκε η Δη¬ 
μοτική Επιχείρηση Τουρισμού, Πολιτισμού Λάρισας, ως 
προς το άρθρο 3 της συστατικής πράξης της και στη 
σύνθεση του Διοικητικού Συμβουλίου της ο εκπρόσω¬ 
πος της Ομοσπονδίας Επαγγελματιών Βιοτεχνών αντι¬ 
καθίσταται από έναν εκπρόσωπο του Επιμελητηρίου 
Λάρισας. 

Από τις διατάξεις της απόφασης αυτής, δεν προ- 
καλείται δαπάνη σε βάρος του προϋπολογισμού του 
Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 15 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

Αριθμ. 34684 (4) 

Έγκριση τροποποίησης του Οργανισμού Εσωτερι¬ 
κής Υπηρεσίας του Δήμου Τεμένους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, «περί 
κυρώσεως του Κώδικα περί καταστάσεως Προσωπικού 
Οργανισμών Τοπικής Αυτοδιοίκησης», όπως αυτό αντι- 
καταστάθηκε από τις όμοιες 1 της παρ. 5 του άρθρου 
8 του ν. 2307/1995 «προσαρμογή νομοθεσίας αρμοδιό¬ 
τητας Υπουργείου Εσωτερικών στις διατάξεις για τη 
Νομαρχιακή Αυτοδιοίκηση και άλλες διατάξεις». 

2. Τις διατάξεις του άρθρου 18 του ν. 2539/1997 και την 
αριθ. 42036/ εγκ. 34/17.12.1998 εγκύκλιο του ΥΠΕΣΔΔΑ. 

3. Τις διατάξεις του άρθρου 13 του ν. 2672/1998 και 
του ν. 2503/1997. 

4. Τις διατάξεις του άρθρου 31 του ν. 3013/2002. 

5. Την υπ’ αριθμ. 6730/12.8.2003 εξουσιοδοτική απόφα¬ 
ση του Γ εν. Γ ραμματέα Περιφέρειας Κρήτης. 

6. Την υπ’ αριθμ. 8156/18.5.2000 απόφασή μας για την 
έγκριση τροποποίησης του ΟΕΥ του Δήμου Τεμένους 
(ΦΕΚ 694/6.6.2000 τ.Β'). 

7. Την υπ’ αριθμ. 223/2005 απόφαση του Δημοτικού 
Συμβουλίου Τεμένους, με την οποία αναμορφώνεται ο 
ΟΕΥ του οικείου Δήμου. 

8. Το υπ’ αριθμ. 7/2.12.2005 πρακτικό συνεδριάσεως 
του Υπηρεσιακού Συμβουλίου Υπαλλήλων ΟΤΑ Ν. Ηρα¬ 
κλείου με το οποίο δίδεται η θετική του γνωμοδότηση 
για την τροποποίηση του ΟΕΥ του Δήμου Τεμένους, 
αποφασίζουμε: 

Εγκρίνουμε την τροποποίηση του Οργανισμού Εσω¬ 
τερικής Υπηρεσίας του Δήμου Τεμένους, όπως αυτός 
τροποποιήθηκε με την αρ. 223/2005 απόφαση του Δη¬ 
μοτικού Συμβουλίου του ως ακολούθως: 

Τα άρθρα -1-, -2-, -5-, -12-, -14-, αυτού, τροποποιούνται 
ως ακολούθως: 


Στο άρθρο 1 : «ΔΙΑΡΘΡΩΣΗ ΥΠΗΡΕΣΙΩΝ» 

Προστίθεται 4η παράγραφος ως εξής: 

«Αυτοτελές γραφείο ΚΕΠ (Κέντρο Εξυπηρέτησης Πο¬ 
λιτών) το οποίο θα υπάγεται στο Δήμαρχο» 

Αρθρο 2: Προστίθεται στο τέλος του παράγραφος 
ως εξής : 

«2γ. Γ ραφείο προσβασιμότητας ΑΜΕΑ στις υπηρεσί¬ 
ες. 

Με τις διατάξεις της παραγράφου 10 του άρθρου 12 
του ν. 3230/2004 οι ΟΤΑ υποχρεούνται να λαμβάνουν 
όλα τα αναγκαία μέτρα για την εξασφάλιση της προ¬ 
σβασιμότητας και των λοιπών διευκολύνσεων για τα 
άτομα με αναπηρίες στους χώρους λειτουργίας τους . 
Το γραφείο συστήνεται για να ανταποκριθεί ο Δήμος 
Τεμένους πλήρως στην υποχρέωση του αυτή» 

Άρθρο 5ο : Προστίθεται στο τέλος του: 

Αρμοδιότητες Κέντρου Εξυπηρέτησης Πολιτών 
(ΚΕΠ) 

Αποστολή του κέντρου είναι η παροχή διοικητικών 
πληροφοριών και η διεκπεραίωση υποθέσεων των πο¬ 
λιτών από την υποβολή της αίτησης μέχρι την έκδοση 
της τελικής πράξης σε συνεργασία με τις καθ ύλην 
αρμόδιες υπηρεσίες. 

Ειδικότερα το ΚΕΠ έχει τις εξής αρμοδιότητες : 

Α) Ενημέρωση 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

Τα αναγκαία πληροφοριακά στοιχεία αντλούνται από 
την κεντρική βάση δεδομένων του ΥΠΕΣΔΔΑ με την 
οποία συνδέονται όλα τα ΚΕΠ αλλα και από τοπικές 
βάσεις δεδομένων τις οποίες μπορεί να διαμορφώσει 
κάθε επιμέρους ΚΕΠ. 

Β) Διεκπεραίωση Υποθέσεων 

- Παραλαμβάνει αιτήσεις πολιτών για την διεκπεραί¬ 
ωση υποθέσεων τους απ τις υπηρεσίες του δημοσίου, 
τα στοιχεία των οποίων καταχωρεί σε ειδικό πρωτό¬ 
κολλο. 

- Διαθέτει για διευκόλυνση τους έντυπα αιτήσεων 
κατά το άρθρο 3 παράγραφος 3 του Κώδικα Διοικητικής 
Διαδικασίας ( ν. 2690/1999). 

- Ελέγχει την πληρότητα των αιτήσεων των πολιτών 
και σε περίπτωση που για την διεκπεραίωση της υπόθε¬ 
σης απαιτούνται δικαιολογητικά που δεν υποβάλλονται 
μαζί με την αίτηση, το ΚΕΠ τα αναζητά και τα παρα- 
λαμβάνει με οποιονδήποτε πρόσφορα τρόπο από τις 
αρμόδιες υπηρεσίες μετά από σχετική εξουσιοδότηση 
των πολιτών . 

- Διαβιβάζει πλήρεις τους φακέλους των υποθέσεων 
των πολιτών στην αρμόδια για την διεκπεραίωση τους 
υπηρεσία με οποιονδήποτε πρόσφορο τρόπο .Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης από το 
οποίο το παραλαμβάνει ο πολίτης ή του αποστέλλεται 
από το συγκεκριμένο ΚΕΠ στη διεύθυνση που έχει δη¬ 
λωθεί με συστημένη επιστολή επι αντικαταβολή. 

Με κοινές αποφάσεις του Υπουργού ΕΣΔΔΑ και του 
κατά περίπτωση αρμόδιου Υπουργού θα καθοριστούν 
οι διαδικασίες που θα διεκπεραιώνονται μέσω των ΚΕΠ 
σύμφωνα με όσα προβλέπονται στην παράγραφο 1 του 
άρθρου 3.1 του ν. 3013/2002. 

Γ) Άλλες υπηρεσίες 

- Η Επικύρωση αντιγράφων διοικητικών εγγράφων. 

- Η θεώρηση του γνήσιου της υπογραφής. 

- Η χορήγηση παράβολων, υπεύθυνων δηλώσεων κα 

- Η χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3 

-Έκδοση εκκαθαριστικού σημειώματος 

- Ασφαλιστικής ενημερότητας κ.λπ. 

Αρθρο 12 : «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ» 

Προστίθενται στην ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ 

ΕΚΠΑΙΔΕΥΣΗΣ 

- Συνίσταται μια (1) θέση κλάδου ΠΕ Πληροφορικής 

- Συνιστάται μια (1) θέση κλάδου ΠΕ 5 Μηχανολόγων 
Μηχανικών 

Προστίθενται στην ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ 

- Συνίστανται δύο (2) θέσεις κλάδου ΔΕ Διεκπεραίω¬ 
σης Υποθέσεων Πολιτών 

Άρθρο 14 τροποποιείται ως ακολούθως: 

Άρθρο 14 

«Στις διοικητικές ενότητες των υπηρεσιών του Δήμου 
οι προϊστάμενοι επιλέγονται απο τους εξής κλάδους : 

- Στο τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου ΠΕΙ ή ΠΕ 
Πληροφορικής ή ΔΕΙ 

- Στο τμήμα Τεχνικών Υπηρεσιών και Περιβάλλο¬ 
ντος προΐσταται μόνιμος υπάλληλος του κλάδου ΠΕ3 
ή ΠΕ5 


- Στο Αυτοτελές γραφείο ΚΕΠ (Κέντρο Εξυπηρέτησης 
Πολιτών) προΐσταται μόνιμος υπάλληλος του κλάδου ΔΕ 
Διεκπεραίωσης Υποθέσεων Πολιτών. 

Τον προϊστάμενο του τμήματος που απουσιάζει ή κολ¬ 
λιέται αναπληρώνει στα καθήκοντα του ο ανώτερος 
κατά βαθμό υπάλληλος και ο αρχαιότερος που υπηρε¬ 
τεί στην ίδια οργανική μονάδα και εφόσον ο κλάδος 
στον οποίο ανήκει προορίζεται για κατάληψη θέσεων 
προϊστάμενων». 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 132.061,62 ευρώ στους 
αντιστοίχους ΚΑ 10/6011 για την κάλυψη της μισθο¬ 
δοσίας του υπάρχοντος προσωπικού. Η μελλοντική 
επιβάρυνση του προϋπολογισμού του Δήμου από την 
απόφαση αυτή δεν είναι δυνατόν να υπολογιστεί. 

Κατά τα λοιπά ισχύει η υπ’ αριθμ. 8156/18.5.2000 από¬ 
φασή μας περί έγκρισης του Ο.Ε.Υ. του Δήμου Τεμένους 
(ΦΕΚ 694/Β76.6.2000). 

Η ισχύς της παρούσας τροποποίησης αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Δεκεμβρίου 2005 

Με εντολή Γενικού Γραμματέα Περιφέρειας 
Η Διευθύντρια κ.α.α. 

ΜΑΝΩΛΙΑ ΔΙΑΛΥΝΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




